《岩下观瀑旦晚异状子文有诗辄次其韵》
宋代·何麒

瀑色清明气犹雄，非烟非云非白虹。
兜罗绵光秀罘罳，瑠璃□影摇帘栊。
风吹银潢渍苍壁，日照玉柱惊青空。
谁言物象要有尽，我觉端倪殊不穷。
思涌回翔掀舞时，句在缥缈空蒙中。
更将七字写亭午，倚天长剑拖芒锋。

作者简介：何麒，字子应，青城（今四川都江堰市东南）人。张商英外孙。高宗建炎元年（一一二七）为宣教郎《建炎以来系年要录》卷六。绍兴十一年（一一四一），赐同进士出身，为夔州路提点刑狱。十三年，知邵州，未几落职，主管台州崇道观，道州居住。今录诗八首。